Α.Ο. Νέας Ιωνίας

Ο Αθλητικός Όμιλος Νέας Ιωνίας είναι ελληνικό ποδοσφαιρικό σωματείο το οποίο εδρεύει στη Νέα Ιωνία Αττικής. Ιδρύθηκε το 2001 έπειτα από τη συγχώνευση 3 παλαιών ποδοσφαιρικών ομάδων της Νέας Ιωνίας: του Π.Α.Ο. Καλογρέζας (έτος ίδρυσης 1949), του Ο.Φ. Ν. Ιωνίας (έτος ίδρυσης 1976) και του Α.Ο. Νεάπολης Ν. Ιωνίας (έτος ίδρυσης 1954). Έχει χρώματα το κίτρινο και το μπλε και λογότυπο τον ιωνικό κίονα. Έδρα του αποτελεί το Δημοτικό Στάδιο Νέας Ιωνίας.Παρουσίαση συλλόγου , aonionias.gr

 Ιστορία 
 Προγενέστεροι σύλλογοι 
 Το 1926 αναφέρεται στη συνοικία «Ποδαράδες» της Νέας Ιωνίας το "κάλλιστον σωματείον Παμμικρασιατικός Σύνδεσμος Νέων", με αρχηγό το Συμεωνίδη και τερματοφύλακα τον Γιαμπάνη, που στις 6 Ιουνίου ηττήθηκε με 0-2 από τον Α.Ο. Κηφισιάς.
 Από την προπολεμική περίοδο υπήρχαν στη Ν. Ιωνία δύο επίσημες ομάδες, η "Α.Ε. Ν. Ιωνίας" (αναφέρεται από το 1940 τουλάχιστον) και η Ένωσις Ελευθερουπόλεως (από το 1929), οι οποίες συνέχισαν τη δράση τους και μεταπολεμικά, αγωνιζόμενες αρχικά στις μικρές κατηγορίες της Ε.Π.Σ. Αθηνών, για να φθάσουν το 1959-60 ως την Α΄ κατηγορία της ΕΠΣΑ. Στις δυο αυτές ομάδες ξεκίνησε την καριέρα του ο Θανάσης Μυτιληναίος, που αργότερα έπαιξε για χρόνια στον Απόλλωνα Αθηνών και στη συνέχεια, ως προπονητής, ανέβασε την ομάδα της Σαφράμπολης από τη Δ΄ κατηγορία ΕΠΣΑ ως τη Β΄ Εθνική.
 1930: Αναφέρεται η ανεπίσημη ποδοσφαιρική ομάδα "Πανιώνιος Α.Ο. Νέας Ιωνίας η Ελπίς", δραστηριότητες του οποίου αναφέρονται τα έτη 1933, 1934 εφ. "Αθλητικός Τύπος", 23/11/1932, ψηφ. φ. 486. , "Αθλητικά Χρονικά", 28/8/1933, ψηφ. φ. 243.  και ως το 1938.
 1937-38: Στη Γ΄ ΕΠΣΑ μετέχει ο Απόλλων Ν. Ιωνίας.
 Σεπτέμβριος 1939: Στο ανεπίσημο "πρωτάθλημα Ν. Ιωνίας" μετείχαν: ΑΕ Ελευθερουπόλεως, Π.Ο. Ατρόμητος, Πανιώνιος Α.Ο. Ελπίς και Ψυχαγωγικός Σαφραμπόλεως.
 1945: Αναφέρονται τα ανεπίσημα σωματεία: Σαφράμπολις, ΑΕ Καλογρέζας, Ελπίς Ν. Ιωνίας.
 1949: Ιδρύεται επίσημα ο Π.Α.Ο. Καλογρέζας με χρώματα κυανόλευκα.
 1953: Ιδρύεται επίσημα ο ΠΑΟ Σαφράμπολη.
 1955: Ιδρύεται ο Α.Ο. Νεάπολις Ν. Ιωνίας και από τη σεζόν 1957-58 μετέχει στα πρωταθλήματα της ΕΠΣΑ."Η Νεάπολις Νέας Ιωνίας", Αθλητική Ηχώ, 19/4/1962, σ. 5.
 1962-63 και 1964-65: Η Σαφράμπολη ανεβαίνει και αγωνίζεται στη Β΄ Εθνική.
 Ιούνιος 1965: Απόπειρα συγχώνευσης όλων των ομάδων της Ν. Ιωνίας σε ενιαίο σύλλογο με πρωτοβουλία του Δημάρχου, υπό τον τίτλο "Πανιωνικός Α.Ο. Ν. Ιωνίας". Συμφωνούν: Σαφράμπολη, ΑΕ Ν. Ιωνίας, ΑΕ Ελευθερούπολης, Νεάπολις Ν. Ιωνίας, Αλσούπολις. Διαφωνεί η Καλογρέζα που αγωνιζόταν στη Β΄ Εθνική. Τελικά, δεν γίνεται συγχώνευση αλλά ιδρύεται ο Πανιωνικός που μετέχει για δύο σεζόν (1965-1967) στη Γ΄ κατηγορία της ΕΠΣΑ.
 1964 ως 1967: Ο ΠΑΟ Καλογρέζας ανεβαίνει και αγωνίζεται στη Β΄ Εθνική.
 1967: Δημιουργείται ο Ίκαρος από αναγκαστική συγχώνευση Καλογρέζας και Σαφράμπολης.
 1967: Δημιουργείται η Ελπίς Ν. Ιωνίας από αναγκαστική συγχώνευση της Α.Ε. Ελευθερούπολης με την Α.Ε. Ν. Ιωνίας.
 1968 ως 1975: Ο Ίκαρος αγωνίζεται και πρωταγωνιστεί στη Β΄ Εθνική. Γίνεται ιδιαίτερα δημοφιλής στους φιλάθλους.
 1975: Επανιδρύονται η Καλογρέζα και η Α.Ε. Ελευθερούπολης και τοποθετούνται αντίστοιχα στην Α΄ και στη Β΄ τοπική κατηγορία της ΕΠΣ Αθήνας.
 1976: Προτάσεις για συγχώνευση των έξι συλλόγων της Ν. Ιωνίας (Ίκαρος, Ελπίς, Νεάπολη, Καλογρέζα, Ελευθερούπολη, Αλσούπολη). Τελικά, η Ελπίς μετονομάζεται σε Όμιλο Φιλάθλων Νέας Ιωνίας (Ο.Φ.Ν.Ι.), που μετέχει στη Β΄ ΕΠΣΑ.
 1978: Ο Ίκαρος συγχωνεύεται στον Ο.Φ.Ν. Ιωνίας, που αγωνίζεται στα τοπικά πρωταθλήματα της ΕΠΣΑ ως το 2001.

 Α.Ο. Νέας Ιωνίας 
180px|thumb|right|Το Δημοτικό Στάδιο Νέας Ιωνίας έδρα του Α.Ο. Νέας Ιωνίας, όπως φαίνεται από την Λεωφόρο Εθνικής Αντιστάσεως.

Το 2001 ολοκληρώθηκε η συγχώνευση των ποδοσφαιρικών ομάδων: Όμιλος Φιλάθλων Ν. Ιωνίας (ΟΦΝΙ), ΠΑΟ Καλογρέζα και Α.Ο. Νεάπολη Ν. Ιωνίας, έπειτα από συμφωνία των παραγόντων τους και δημιουργείται ο Α.Ο. Νέας Ιωνίας (ΑΟΝΙ). 

Πολύ σύντομα έπειτα την ίδρυσή του, πιο συγκεκριμένα την επόμενη κιόλας χρονιά, ο ΑΟΝΙ κατάφερε να ανέβει στην Δ΄ Εθνική. Στην Δ' Εθνική αγωνίστηκε ανελλιπώς δέκα (10) συνεχείς χρονιές (από 2003-04 μέχρι 2012-13), όταν την τελευταία κατάφερε να ανέβει στην Γ' Εθνική Ερασιτεχνική κατηγορία. Ακολούθως, στην Γ' Εθνική αγωνίστηκε για δύο (2) συνεχείς χρονιές (2013-14 και 2014-15), όποτε και υποβιβάστηκε για πρώτη φορά έπειτα την ίδρυσή του στο πρωτάθλημα της Ε.Π.Σ. Αθηνών που αγωνίζεται μέχρι σήμερα. 

Την αμέσως επόμενη χρονιά (2015-16) τερμάτισε στη 14η θέση του 2ου ομίλου και υποβιβάστηκε στην Β΄ Κατηγορία της Ε.Π.Σ. Αθηνών για να κατακτήσει άμεσα την επιστροφή στην Α΄ Ε.Π.Σ. Αθηνών την περίοδο 2016-17. Από τη σεζόν 2017-18 αγωνίζεται στην κορυφαία κατηγορία της Ε.Π.Σ. Αθηνών. Η σεζόν 2020-21 διακόπηκε λόγω COVID-19. Την αγωνιστική περίοδο 2023-24 αγωνίστηκε στον 2ο Όμιλο της Α΄ κατηγορίας Ε.Π.Σ Αθηνών, στον οποίο τερμάτισε στην 1η θέση και εξασφάλισε την συμμετοχή στους αγώνες για την άνοδο στην Γ΄ Εθνική, την οποία κατέκτησε σχετικά άνετα επιστρέφοντας μετά από 9 χρόνια στις εθνικές κατηγορίες.

 Διαχρονική πορεία 
 2003-04: Δ΄ Εθνική (8ος όμιλος): 7η θέση, 44β.
 2004-05: Δ΄ Εθνική (8ος όμιλος): 5η θέση, 44β.
 2005-06: Δ΄ Εθνική (8ος όμιλος): 5η θέση, 44β.
 2006-07: Δ΄ Εθνική (8ος όμιλος): 7η θέση, 42β.
 2007-08: Δ΄ Εθνική (8ος όμιλος): 3η θέση, 49β.
 2008-09: Δ΄ Εθνική (8ος όμιλος): 3η θέση, 51β.
 2009-10: Δ΄ Εθνική (8ος όμιλος): 3η θέση, 61β.
 2010-11: Δ΄ Εθνική (8ος όμιλος): 8η θέση, 40β.
 2011-12: Δ΄ Εθνική (8ος όμιλος): 6η θέση, 43β.
 2012-13: Δ΄ Εθνική (8ος όμιλος): 4η θέση, 34β, άνοδος στη νέα Γ΄ Εθνική ερασιτεχνική.
 2013-14: Γ΄ Εθνική (5ος όμιλος): 6η θέση, 45β.
 2014-15: Γ΄ Εθνική (4ος όμιλος): 13η θέση, 27β, υποβιβασμός στην Ε.Π.Σ. Αθηνών.
 2015-16: Α΄ Ε.Π.Σ. Αθηνών (2ος όμιλος): 14η θέση, 31β., υποβιβασμός στην Β΄ Κατηγορία Ε.Π.Σ. Αθηνών.
 2016-17: Β΄ Ε.Π.Σ. Αθηνών (1ος όμιλος): 2η θέση, 60β., άνοδος στην Α΄ Κατηγορία Ε.Π.Σ. Αθηνών.
 2017-18: Α΄ Ε.Π.Σ. Αθηνών (1ος όμιλος): 10η θέση, 36β.
 2018-19: Α΄ Ε.Π.Σ. Αθηνών (2ος όμιλος): 10η θέση, 34β.
 2019-20: Α΄ Ε.Π.Σ. Αθηνών (1ος όμιλος): 10η θέση, 30β.
 2020-21: Α΄ Ε.Π.Σ. Αθηνών (1ος όμιλος): διακόπηκε λόγω COVID-19
 2021-22: Α΄ Ε.Π.Σ. Αθηνών (2ος όμιλος): 3η θέση, 43β.
 2022-23: Α΄ Ε.Π.Σ. Αθηνών (1ος όμιλος): 8η θέση, 22β.
 2023-24: Α΄ Ε.Π.Σ. Αθηνών (2ος όμιλος): 1η θέση, 77β, συμμετοχή στο ειδικό ερασιτεχνικό πρωτάθλημα, άνοδος στην Γ΄ Εθνική
 2024-25: Γ΄ Εθνική (5ος όμιλος): 3η θέση, 67β.

 Γυναικεία ομάδα 
 Α.Ο. Νεάπολη: Την περίοδο 1990-91 η Νεάπολη Ν. Ιωνίας αγωνίστηκε στην Πανελλήνιο Πρωτάθλημα και τερμάτισε στην 7η θέση του Νοτίου Ομίλου.

 Α.Ο. Νέας Ιωνίας: Στα τέλη της δεκαετίας του '90 από την ομάδα της Νεάπολης δημιουργήθηκε η γυναικεία ομάδα του Α.Ο. Ν. Ιωνίας, η οποία πρωταγωνίστησε στη Β΄ Εθνική και το 2002 κατέκτησε το πρωτάθλημα του ομίλου της.

 Αθλητικές εγκαταστάσεις 
Ο Α.Ο. Νέας Ιωνίας έχει ως έδρα του, το Δημοτικό Στάδιο Νέας Ιωνίας "Ίκαρος" χωρητικότητας 2.500 θέσεων το οποίο ανακατασκευάστηκε πρόσφατα, κάνοντας ένα από τα πιο σύγχρονα στάδια του λεκανοπεδίου. Βρίσκεται μεταξύ των περιοχών Σαφράμπολη - Καλογρέζα - Νεάπολη και περικλείεται από τις οδούς Ολυμπίας (όπου βρίσκεται και η είσοδος του Σταδίου), Ομορφοκκλησιάς, Χρ. Μανίκα και της Λεωφόρου Εθν. Αντιστάσεως. Στο Δημοτικό Στάδιο στεγάζονται και άλλοι σύλλογοι του Δήμου Ν. Ιωνίας όπως η Ελευθερούπολη, και ο ΠΑΟ Αλσούπολης, καθώς και ο αθλητικός γυμναστικός σύλλογος "Ανατολή" του οποίου από το 2004 το στάδιο θεωρείται έδρα του.

Το Δημοτικό Στάδιο της Νέας Ιωνίας, παραχωρήθηκε στον Δήμο τη δεκαετία του 1950. Τη δεκαετία του '60 ολοκληρώθηκε η κατασκευή του, ενώ το 1982 ανακατασκευάστηκε ο αγωνιστικός χώρος, με τη δημιουργία στίβου και την εγκατάσταση προβολέων. Το 2004, έγινε πλήρης ανακαίνισή του, με τοποθέτηση συνθετικού χλοοτάπητα, ταρτάν στίβου οκτώ διαδρόμων, δύο σκαμμάτων για οριζόντια άλματα και χώρων ρίψεων. Το 2015 κατασκευάζονται νέες εξέδρες 2.500 θέσεων, με όλους τους προβλεπόμενους βοηθητικούς χώρους να χωροθετούνται κάτω από τη νέα κερκίδα (τρία νέα σύγχρονα αποδυτήρια ομάδων, γυμναστήριο αθλητών με βάρη και σάουνα,γραφεία συλλόγων, κυλικείο κλπ.) Το 2024 μετά από την άνοδο της ομάδας στη Γ' Εθνική Κατηγορία γίνεται αντικατάσταση του χλοοτάπητα με σκοπό να καλύψει τις απαιτήσεις και τις προδιαγραφές για τους ποδοσφαιρικούς αγώνες του πρωταθλήματος και του Κυπέλλου Ελλάδας.

 Παραπομπές 

 Εξωτερικοί σύνδεσμοι 
 Ο Α.Ο. Νέας Ιωνίας στην Ε.Π.Σ. Αθηνών
 Πρώην επίσημος ιστότοπος του Α.Ο. Νέας Ιωνίας
 Second round of 1st Greek Cup, and league results
 Κορυφαίοι Σκόρερ της Β΄ Εθνικής

*
Κατηγορία:Αθλητικοί σύλλογοι Αθήνας
Κατηγορία:Ιδρύσεις αθλητικών συλλόγων το 2001
Κατηγορία:Ποδοσφαιρικές ομάδες Ελλάδας
Κατηγορία:Ανενεργές γυναικείες ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 2001